Diari Oficial de la Generalitat Valenciana


Sumari del DOGV 9359, del 10-06-2022 (2022/5319)

RESOLUCIÓ de 6 de juny de 2022, de la sotssecretaria de la Conselleria d'Economia Sostenible, Sectors Productius, Comerç i Treball, per la qual es disposa la publicació de la pròrroga de l'acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5319


Data del document
:   06-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 6 de juny de 2022, de la sotssecretaria de la Conselleria d'Economia Sostenible, Sectors Productius, Comerç i Treball, per la qual es disposa la publicació de la pròrroga de l'acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria. [2022/5319]  
  
La Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE), han subscrit el dia 2 de juny de 2022 un acord per a prorrogar per dos anys, a comptar des del 13 de juny de 2022, l'acord de comanda de gestió per a la realització, per part de l'IVACE, d'activitats de caràcter material i tècnic en matèria d'indústria, pròpies de la Direcció General d'Indústria i Energia.  
En compliment del que s'estableix en l'article 11 de la Llei 40/2015, d'1 d'octubre, de Règim Jurídic del Sector Públic, per a la seua eficàcia, procedeix la publicació en el Diari Oficial de la Generalitat Valenciana d'aquest acord, que figura com a annex a la present resolució.  
  
  
València, 6 de juny de 2022. El sotssecretari: Natxo Costa Pina.  
  
  
«PRÒRROGA DE L'ACORD DE COMANDA DE GESTIÓ ENTRE LA CONSELLERIA D'ECONOMIA SOSTENIBLE, SECTORS PRODUCTIUS, COMERÇ I TREBALL I L'INSTITUT VALENCIÀ DE COMPETITIVITAT EMPRESARIAL (IVACE) PER A LA REALITZACIÓ D'ACTIVITATS DE CARÀCTER MATERIAL I TÈCNIC EN MATÈRIA D'INDUSTRIA.  
  
Reunits  
D'una part, el conseller d'Economia Sostenible, Sectors Productius, Comerç i Treball, el senyor Rafael Climent González, en representació de la dita conselleria, tal com consta en l'article 4 del Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, la Ordre 1/2021, de 6 d'abril que el desenvolupa, i el Decret 8/2015, de 29 de juny, del president de la Generalitat, pel que anomena vicepresidenta, consellers, secretària i portaveu del Consell.  
  
I d'una altra la directora general de l'Institut Valencià de Competitivitat Empresarial (d'ara en avant IVACE), la senyora Júlia Company Sanus, tal com consta en l'article 8 del Decret 4/2013, de 4 de gener, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) modificat per Decret 101/2016, de 4 d'agost, del Consell i Decret 108/2016, de 4 d'agost, del Consell, pel qual s'anomenen alts càrrecs de la Conselleria d'Economia Sostenible, Sectors Productius, Comerç i Treball en representació de l'IVACE, en virtut de delegació de firma efectuada per resolució del president de l'IVACE de data 10 d'abril de 2018.  
  
Ambdós parts, segons intervenen, declaren posseir i es reconeixen mútuament amb capacitat legal suficient per a l'atorgament de la pròrroga de l'Acord de comanda de gestió.  
  
Atenent que:  
La Conselleria d'Economia Sostenible, Sectors Productius, Comerç i Treball a través de la Direcció General d'Indústria, Energia i Mines assumix les funcions previstes en l'article 70 de la Llei del Consell en matèria d'indústria, seguretat industrial, i l'elaboració, gestió i execució d'actuacions per al desenvolupament i foment dels sectors energètic i miner, i totes aquelles altres que la persona titular de la Conselleria expressament li delegue en matèria d'empresa, investigació industrial i innovació, parcs tecnològics i coordinació de la xarxa d'instituts tecnològics, en coordinació amb l'IVACE, així com qualsevol altra competència que li encomane la persona titular de la secretaria autonòmica de què depén, o li conferisquen les disposicions vigents, segons establix l'article 13 de Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
L'Institut Valencià de Competitivitat Empresarial, IVACE, és una entitat de dret públic, integrada en el sector públic instrumental de la Generalitat de les previstes en l'article 2.3 a) 3r de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.   
En l'article 11.1 de la Llei 40/2015, d'1 d'octubre de Règim Jurídic del Sector Públic s'estableix que ?la realització d'activitats de caràcter material o tècnic de la competència dels òrgans administratius o de les entitats de Dret Públic podrà ser encomanada a altres òrgans o entitats de Dret Públic de la mateixa o de distinta Administració, sempre que entre les seues competències estiguen eixes activitats, per raons d'eficàcia o quan no es posseïsquen els mitjans tècnics idonis per al seu exercici?. Així mateix, l'esmentat article 11, en el seu apartat 3. a) establix respecte a la formalització de les comandes de gestió que ?quan la comanda de gestió es realitze entre òrgans administratius o entitats de Dret Públic pertanyent a la mateixa Administració haurà de formalitzar-se per acord expresse dels òrgans o entitats de Dret Públic intervinents.-  
  
L'acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria subscrit el 13 de juny de 2018 estableix en la seua clàusula sisena que tindrà una vigència de quatre anys a comptar del moment de la seua firma, podent-se prorrogar per mutu acord de les parts per dos anys més.   
Basant-se en l'anterior, s'acorda:   
Prorrogar l'Acord de comanda de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'indústria per dos anys, a comptar des del 13 de juny de 2022.   
El present acord és de naturalesa pública i es regirà pel que disposa l'article 11.1 de la Llei 40/2015, d'1 d'octubre de Règim Jurídic del Sector Públic i no per la normativa de contractació administrativa.  
  
  
València, 2 de juny de 2022  
  
El conseller d'Economia Sostenible, Sectors Productius, Comerç i Treball: Rafael Climent González  
  
La directora general de l'IVACE: Júlia Company Sanus  
(Resolució de 10 d'abril de 2018 de delegació de signatura)»